יניב הופמן

יניב הופמן (נולד ב-19 באפריל 1976) הוא רקדן, מורה למחול וכוריאוגרף ישראלי.

מנהל בית הספר למחול "מחולה" (סניפי רמת השרון ותל אביב), יחד עם אשתו דורית הופמן. שימש ככוריאוגרף הבית של להקת מחולה מ-2005 ועד 2020 ורכז הסמכות מורי מחול מטעם המכללה האקדמית בוינגייט משנת 2005.

בסוף 2022 הקים את להקת המחול יניב הופמן וב־2024 הצטרף לעמותת הכוריאוגרפים.

ביוגרפיה והשכלה
נולד בירושלים ב-9 באפריל 1976 לשוקי הופמן ושלומי הופמן, אנשי מחול ומוזיקה.

נשוי לדורית הופמן (2003), אשת חינוך ומחול, ומנהל ביחד עימה את מפעל החיים "מחולה", ואב לשלושה בנים (אדר, גיא, דניאל).

בעל תואר B.A בתקשורת וניהול מטעם המסלול האקדמי המכללה למינהל

תואר M.A ביישוב סכסוכים וגישור בהצטיינות מאוניברסיטת תל אביב.

בנוסף בעל תעודת מגשר מוסמך וכן בוגר לימודי סאטיה של נטלי בן דוד.

 פעילות אומנותית 
 רקדן 
ממוזער|יניב ודורית הופמן. סוזן דלל 2007|250px|שמאל

את דרכו כרקדן החל הופמן ב-1986 בלהקות "הורה ירושלים" (אפרוחים, נעורים) שם למד את הבסיס במחול בטכניקה ובפולקלור. ב-1994, עבר לרקוד בלהקת "מחולה ירושלים", איתה הופיע במסגרות שונות (כגון המכביה, פסטיבל כרמיאל, תיאטראות, מיס יוניברס) ובסיבובי הופעות בקנדה, בארצות הברית ובאירופה.

בין השנים 1998–2002 עבר השתלמויות במרכזי מחול בניו יורק, לונדון ומדריד, וב-1999 ייצג את ישראל מטעם משרד החוץ בביתן הישראלי בדיסניוורלד לשנת המילניום.

ב-2003 הופיע ב"דאנסאירופה 2003" - פרויקט מיוחד של מרכז סוזן דלל והאקדמיה המלכותית בלונדון עם הכוריאוגרף חבייר דה פרוטוס ביצירה "אך הבתולה הייתה זמינה יותר".

בין השנים 2003–2005 רקד בלהקת "פרסקו – יורם כרמי", ובשנת 2005 הופיע במופע "גרגויילס" מאת עידו תדמור בתפקיד ראשי.
ממוזער|הופמן ביצירה "גרגויילס" מאת עידו תדמור. פסטיבל עכו 2005|250px|שמאל

לאורך השנים הופיע במופעי בידור שונים, בהם: ציפי שביט למבוגרים, טקסי נערת השנה 2001–2002, טקסי מגדל דוד בערוץ הממלכתי (אז ערוץ 1), היה רקדן אורח בהפקת מחווה לשושנה דמארי בטלוויזיה, ערבי יוצרים מטעם סוזן דלל, רקדן וכוריאוגרף בתצוגת האופנה של חברת האופנה "קרוקר", פרזנטור בהפקה של סמסונג, רקדן בהפקה של קופת חולים כללית עם עידו תדמור, פרסומת ביטוח ישיר ועוד.

בנוסף, הופיע כרקדן אורח בהפקות רבות כגון: ערב פרסי המחול וערב הנעילה אשדודאנס 2018, חוגגים 30 לפסטיבל כרמיאל (2018), מופע מחול בבית לסין, מופע רוק בסוזן דלל, מופעי העצמאות בכיכר רבין, מופעים עם אמנים (ארקדי דוכין, דניאל סלומון ועוד.) ובמופע מחווה לאמו היוצרת, שוקי הופמן, לכבוד ארבעים שנות יצירה – "רוקדים שוקי".

ב–2020 חזר לבמות גם כרקדן אורח, במסגרת פרויקט women ואחר כך עם הלהקה החדשה שהקים - 'להקת המחול יניב הופמן', ובשנת 2023 עלה בסיבוב ההופעות עם המופעים "עדיין מחפשים" ו"מחווה לאמנים".

 כוריאוגרף
ממוזער|'להקת המחול יניב הופמן' מתוך המופע - ' עדיין מחפשים'. תמונע 2023|261x261 פיקסלים
כוריאוגרף להקת המחול יניב הופמן יצר את התוכניות:
2024 - אמת עירומה
2023 - עדיין מחפשים
Women - 2020-2022
2019 - גם בנים רוקדים
בשנים שקדמו פעל רבות ביצירת כוריאוגרפיות שנעו ממחול ישראלי לבמה ועד למחול מודרני ועכשווי, ויצר ללהקות שונות. בין היתר יצר ללהקות מחולה, הורה אשקלון, הלהקה היהודית בלונדון (2011), להקת משגב, להקת להבים, להקות דוליארט שהם, בית צבי, עמותת "פסטיבל בשקל" עבור להקת קריית מלאכי.

כוריאוגרף הפקות ממלכתיות ומסחריות
היה שותף ליצירת הכוריאוגרפיות הגדולות של טקסי הדלקת המשואות בהר הרצל בערבי עצמאות לכ-350 רקדנים בשנים 2002, 2005, 2007 ו-2008. בתחום המסחרי שימש ככוריאוגרף לטקסי "נערת השנה" בטלוויזיה (2003) וובתוכנית הריאליטי "נולד לרקוד" (2006). יצר כוריאוגרפיות להפקות ממלכתיות רבות של משרד החוץ, משרד התיירות, עיריית ירושלים, צה"ל, משרד החינוך, מרכז ההסברה, הסוכנות היהודית, משרד הביטחון. לאורך השנים לקח חלק ככוריאוגרף מופעי המחול המרכזיים בפסטיבל כרמיאל (ערב הפתיחה והנעילה וכן תחרות הכוריאוגרפים). בשנת 2007 יצר כוריאוגרפיות לטקס יום הזיכרון לשואה ולגבורה ביד ושם. בשנת 2009 היה כוריאוגרף ושופט מוקדמות בעונה הרביעית של התוכנית לא נפסיק לרקוד, בין השנים 2011–2017 היה שותף ליצירת כוריאוגרפיות של פרויקטי מצוינות של מגוונים אלון בשיתוף פעולה עם להקת "ורטיגו", עידו תדמור, להקת ענבל פינטו ועוד. בשנת 2015 יצר את מופע הפתיחה בטקס הממלכתי של משחקי מכבי אירופה. בשנת 2015 הוזמן ככוריאוגרף לניו יורק להעלות עם רקדנים לא יהודיים את היצירה "אל עיר אבנים" על העיר ירושלים.

מחול אמנותי
בשנים 2005–2020 שימש יניב כוריאוגרף הבית ומנהלה האמנותי של "להקת מחולה" והביא אותה להישגים ושם ארצי. בשנים 2017–2019 יצר את מופעי המחול "רוק אש", "אוריינטציה", "מחול אינטימי" ו"ריליישן-דיפ" עבור פסטיבל אשדודאנס ותוכניות מנויי מחול ברחבי הארץ.

בשנת 2019 יצר את פרויקט "גם בנים רוקדים" - מופע ייחודי בביצוע רקדנים בנים שגם הוכנס לסל התרבות. בשנת 2020 פתח את הרכב המחול Women שעסק בהעצמה נשית ויצא בקול גדול למאבק באלימות כנגד נשים. באותה שנה יצר גם באירוויזיון שהתקיים בישראל את הכוריאוגרפיה עבור הזמרת המקדונית (שהגיעה למקום השביעי) טרם שירה של מקדוניה הצפונית באירוויזיון 2019.

בשנת 2022 הקים את להקת המחול עצמאית, איתה יצר את תוכנית המחול "עדיין מחפשים" שהופיעה ברחבי הארץ אחרי הצלחת הרכב WOMEN, ובמקביל ביים את המופע 'מחווה לאמנים'. בקיץ 2023 נבחר יניב לבמאי ערב הנעילה 'יש לי חלום' של פסטיבל מחול כרמיאל - לצד המנהל אומנותי של הפסטיבל גדי ביטון.

 מנהל אומנותי 
 להקת מחולה 2005–2020 
ממוזער|318x318 פיקסלים|״להקת מחולה״ מתוך המופע ״נשף רוק״. 2018
להקת מחולה בניהולו של הופמן מיצבה את עצמה לאורך השנים כאחת הלהקות המוכרות והמרכזיות בתחומה - להקה סמי מקצועית בהרכב של כ־25 רקדנים בוגרים בעלי טכניקה מודרנית ועכשווית גבוהה, עם רפרטואר עשיר של מחול מודרני, עכשווי, לצד ייצוג פולקלור ברמה גבוהה. הופמן משמש ככוריאוגרף הבית של הלהקה משנת 2005. דורית אשתו עובדת בצמוד אליו לאורך כל השנים בייצור חומרי הלהקה, בעיצובים גרפיים, בעריכות מוזיקליות ובגידול הרקדנים.

במהלך השנים שימש יניב ככוריאוגרף ראשי בלהקה ובמקביל המשיך להעלות חומרים של שוקי אמו, של דורית אשתו וכן יצירות של רקדניו המוכשרים, ביניהם גם שתי אחיותיו יעל הופמן ונועה הופמן שהפכו גם הן ליוצרות מוכרות.

ב־2013 פתח הופמן קאסט נוסף של רקדנים בוגרים: "בוגרת 2", המשמשת כאנסמבל. להקת מחולה בניהולו האמנותי של הופמן לוקחת חלק במיזמי מצוינות והופיעה ביצירות של להקת המחול הקיבוצית, של להקת ורטיגו, של עידו תדמור ועוד. הלהקה מופיעה מדי שנה בהפקות מחול גדולות, באירועים מוזמנים בישראל ומחוצה לה, וכן בתוכניות מחול שלמות למנויים. הלהקה הוזמנה פעמיים לחגיגות העצמאות של ישראל בקרואטיה לצד להקות מקצועיות ישראליות נוספות.
בין מופעי הלהקה שיצר ל'להקת מחולה':
2016 - "תחנה 2" - מחסן 2
2017 - "נשף רוק", "רוק אש" - סוזן דלל, תיאטרון גבעתיים, אשדודנס - יד לבנים
2019 - "מחול אינטימי" - בית יד לבנים רמת השרון.

 'להקת המחול יניב הופמן' - 2022 ואילך 
'להקת המחול יניב הופמן' הוקמה בסוף שנת 2022, בתום בצורת אמנותית של תקופת הקורונה. הקמתה נבעה מתוך צורך להתכתב עם חוויות ומסרים חברתיים רלוונטיים. על כן הוא מכנה את עשייתו כ"מחול חברתי", וככזה, הוא מחפש דווקא לפנות לקהל רחב ופופולרי אותו הוא שואף לקחת למסע רגשי ואקטואלי שיכול להתכתב עם כל צופה באשר הוא ולא נועד רק עבור חובבי מחול מושבעים.

בשנת 2023 העלתה הלהקה את הבכורה "עדיין מחפשים"-מופע.מחול.אינטימי. שהצליח לספר סיפור של דור החיפושים.
2024 עולה לאוויר היצירה החדשה "אמת עירומה", שהיא מעין אקו לאירועי ה-7.10 - איפה היינו ערב לפני, ומה גילינו על עצמנו אחרי...

החל משנת 2024 הצטרף להיות חלק מעמותת הכוריאוגרפים.

 ריקודים ויצירות מחול 
תוכניות מחול אמנותי מקצועי שיצר 
 אמת עירומה (2024)
 עדיין מחפשים - מופע.מחול.אינטימי (2023)
 Women (2020-2022)
 גם בנים רוקדים (2019)
 אוריינטציה - מחול עכשווי לצלילים אוריינטליים (2019)

רפרטואר להקות בוגרים בשנים שקדמו 2005–2020 
 אבק M אבק (2005)
 חד גדיא (2005) - זוכה המקום הראשון בתחרות לאה פורת גור למחול - במלגה של 15,000 שח על ידי משרד החינוך והתרבות.
 זן נדיר (2006) - לכבוד יומולדת 18 למחולה, נרקדה גם בלהקות משגב.
 טנגוס (2009)
 בדרכי שלי (2009)
 טרילוגיה: רגשות בבת אחת, שלל שרב, שקרים קטנים (2010)
 מרי יו (2013)
 יפה כלבנה (2015)
 בא והולך (2017)
 Crossroads (קרוסרואדס) (2017)
 בגללך (2018) - ריקוד שנוצר לערב פתיחה של פסטיבל "אשדודאנס" עם ארקדי דוכין, בערב מחווה לאריק איינשטיין
 בא קליל (2019)
 דור הסתלבט (2019)
 טרילוגיה: תמונות איתך, שורף אותי לאט, תורי לומר (2019)
ימי תשובה (2019) - זוכה המקום השני בתחרות אשדודאנס 2019, יצירה משותפת עם אחותו, נועה הופמן.
 פורמידבלה, Show must go on(2020)

רפרטואר להקות ילדים ותלמידי מחול
 מתי נתנשק (1998) - ריקוד הביכורים של יניב.
 אל עיר אבנים (2001) - זוכה ארבעה פרסי מחול בפסטיבל כרמיאל 2002 וכן נבחר לטקס הדלקת המשואות.
 ריקוד סוף המאה (2002)
 את ואני (2003)
 התפרצות (2003)
 מאמין בך (2003) - נבחר גם לטקס הדלקת המשואות 2005
 יממה (2004)
 חלום יהודי (2004) (וגרסה נוספת: חלון יהודי - ריקוד שנרקד בבליך, בלהקת להבים, בקרית שמונה ועוד)

פרסים וציוני דרך בולטים
 2002 - "אל עיר אבנים" - יצירה שזכתה ב-4 פרסי מחול ובניהם: מקום שני בכוראוגרפיה, ומקום ראשון בעריכה מוזיקלית, בעיצוב תלבושות ומקום ראשון בביצוע.
ממוזער|מתוך היצירה "אל עיר אבנים" בכוריאוגרפיה של יניב הופמן, אשר זכתה בארבעה פרסי מחול בפסטיבל כרמיאל 2002 וכן נבחרה להופיע בטקס הדלקת המשואות.|250px|שמאל
 2003 - "מאמין בך" - פרס הכוראוגרפיה ופרס השלום בתחרות בקפריסין הטורקית.
 2003 - "דבקה" - מקום שני בתחרות מחול במודיעין.
 2011 - "חד גדיא" - פרס לאה פורת גור למחול מטעם משרד החינוך ומלגה של 15,000 ש"ח.
 2016 - "יפה כלבנה" - עלייה לגמר התחרות על שם לאה פורת גור וקבלת פרס תמיכה ע"ס 1,000 שח.
 2019 - "ימי תשובה" - מקום שני בתחרות הכוריאוגרפיה הארצית לבמה - "אשדודאנס". כוריאוגרפיה: יניב ונועה הופמן.
ממוזער|שמאל|250px|"ימי תשובה". מקום שני בתחרות הכוריאוגרפיה הארצית לבמה - "אשדודאנס". כוריאוגרפיה: יניב ונועה הופמן.
 2023 - הקמת 'להקת המחול יניב הופמן'
 2024 - הצטרפות לעמותת הכוריאוגרפים

לקריאה נוספת
 רונית הראל, "עסק משפחתי - מחולה", דה-מרקר, נובמבר 2007, עמ' 142–143
 שרה ומאיר אהרוני, "מחולה - רשת בתי ספר למחול ולהקות ייצוגיות", ספר ישראל - 60 שנה למדינה, 2008, עמ' 467
 ליבי ברגמן, ""עדיין מחפשים" מופע מחול מודרני של הכיאורוגרף ומנהל להקת מחולה, יניב הופמן, אתר "tryil", 21 בפברואר 2
 ליהי גיאת, "יניב תעשה לי שפגט, באתר "local", 5 באוקטובר 2007


 מכבד את העבר ומכוון אל העתיד - מיכאל מירו, אוגוסט 2019

 אמת עירומה בירושלים! - מערכת ג'רוזלם פוסט, מאי 2024

"אמת ערומה - מופע מחול חדש" "נס ציונה נט", 08 במרץ 2024
 "הכוריאוגרף יניב הופמן בבכורה חגיגית ליצירה "אמת עירומה" ריאיון- אתר "הבמה", 08 בדמצבר 2024

יובל אראל, מופע המחול HOME של להקת יניב הופמן, "הבלוג של יובל הראל- מגזין מוזיקה ותרבות ", 30 באוקטובר 2025

"HOME" מופע מחול מטלטל אל הלב הפצוע של המציאות הישראלית, "האי של איריס"- הרבה אמנות ואומנות וכל מה שביניהם ", 12 באוקטובר 2025


קישורים חיצוניים

 "להקת המחול יניב הופמן"- האתר הרשמי
 "יניב הופמן"- אתר עשייה
 "להקת מחולה (הבוגרת) mehola dance company", מתוך ערוץ היו-טיוב של הלהקה
 להקת המחול יניב הופמן | "עדיין מחפשים"-מאחורי הקלעים

הערות שוליים

קטגוריה:כוריאוגרפים ישראלים
קטגוריה:רקדנים ישראלים
קטגוריה:מורים לאמנות בישראל
קטגוריה:מחול מודרני
קטגוריה:בוגרי המסלול האקדמי המכללה למינהל
קטגוריה:ישראלים שנולדו ב-1976